Trelis/gawiki huggingface dataset:
Ulchabhán masctha tuaisceartach. Ceann de thrí fhospeiceas d'ulchabháin is ea an t-ulchabhán masctha tuaisceartach ("Strix occidentalis caurina") den fhine Strigidae agus den ghéineas Strix. Is ulchabhán donn dorcha meánmhéide é, idir sé déag agus naoi n-orlach déag ar fhad a thagann as iarthar Mheiriceá Thuaidh.
Bíonn meáchan circa 0.5 go 2.7 kg agus bíonn baineannaigh níos mó ná fireannaigh. Tá a réise sciathán thart ar 107 cm.
Puifín. Is éan mara é an puifín, nó an t-éan dearg. Tá ceithre speiceas ann (trí cinn atá beo) sa ghéineas "Fratercula", laistigh den fhine Alcidae (na falcóga). An gob mór domhain ildaite. Itheann sé éisc óga is corra gainimh, agus neadaíonn i dtochailt nó scoilt carraige.
Tá puifíní le fáil ar fud an Atlantaigh Thuaidh. Póraíonn an puifín Atlantach i Québec, an Íoslainn, an Iorua, an Ghraonlainn, Talamh an Éisc agus Labradar, Albain Nua agus Oileáin Fharó, agus chomh fada ó dheas le Maine san iarthar agus sa Fhrainc san oirthear. Tá laghdú suntasach tagtha ar an daonra, b’fhéidir mar gheall ar laghdú i líon na n-eascanna gainimh. In Éirinn, tá siad le fáil ar an gcósta thiar agus thuaidh. Phóraigh siad níos fairsinge roimhe seo. Itheadh puifíní ar na Blascaodaí sna seanlaethanta.
Féach freisin.
Oileán Caorach
Plástrálaí. Is ceardaí a oibríonn le plástar é plástrálaí.
Siúinéir. Is ceardaí a oibríonn le adhmad é Siúinéir.
Machaire Nullarbor. Is réigiún tur san Astráil é Machaire Nullarbor.
Liosta Cumann Liathróid Láimhe. Is spóirt stairiúil Éireannach é liathróid láimhe, agus tá neart pinniúir le feiceáil timpeall na tíre . Is é seo liosta de na cumainn liathróid Láimhe timpeall na tíre:
Nóta: Úsáidtear "LL" anseo chun "Liathróid Láimhe" nó "Cumann Liathróid Láimhe" a chur in iúl, is é sin aon chlub a imríonn Liathróid Láimhe amháin. Is cluiche atá faoi chúram Cumann Lúthchleas Gael é Liathróid Láimhe.
Southport, Queensland. Is bruachbhaile é Southport, atá suite i gcathair an Gold Coast in Queensland, na hAstráile . De réir Daonáireamh na bliana 2016, bhí 31,908 duine ina gcónaí ann.
Pinniúr. Glaoitear pinniúr ar chúirt ina imrítear an cluiche liathróid láimhe. Tá roinnt pinniúir éagsúla ann, le balla amháin, trí nó ceithre bhalla, fiú gan nó le áiléir. Anois, imrítear liathróid láimhe faoi díon in Éirinn, cé go bhfuil níos mó éilimh ar an gcluiche faoin spéir thar lear. Bhí na mílte pinniúir le feiceáil timpeall na hÉireann, ach anois tá neart cinn imithe ó úsáid 
Ceithre Balla.
Pinniúr beag.
Is é seo an pinniúr idirnáisiúnta liathróid láimhe. Úsáidtear é seo sa craobh Liathróid Láimhe Domhanda. Tá méid 40 tréithe ar fhad, agus fiche tréithe trasna agus ar airde.
Pinniúir Mór.
Is é seo an pinniúr Éireannach. Ní feictear ach in Éirinn an saghas pinniúir seo. Tá sé 60 tréith ar fhad, 30 tréith ar airde agus fad trasna na cúirte. Níl cead ag an liathróid an díon a bhuaileadh sa phinniúr seo. Go minic, is pinniúr oscailte a thógtar díon thar iad atá in úsáid.
Tá laghdú ar an éilimh ar an bpinniúr mór, agus cé go bhfuil craobh na hÉireann ann gach uile bliain, tá neart pinniúir imithe ó úsáid (tuilleadh eolais i Sean Pinniúr). Tá bogadh chun na pinniúir mór a tuairisciú sula imíonn siad go hiomlán [1]
Pinniúir trí balla.
Tá trí balla san cúirt seo! Úsáidtear na gnáth rialacha, ach níl cead ag an liathróid an céad preab a thógáil thar áit an líne cúl (Atá in áit an balla cúl)
Pinniúir balla amháin.
Imrítear Liathróid Láimhe ar balla amháin sna Stáit Aontaithe. Mar an pinniúir beag tá fad 40 tréith, agus 20 trasna, tá an balla 16 tréithe in airde. Caithfidh an liathróid an balla a bualadh, agus ansin preab sna línte uair amháin. Tá cead ag anliathróid dul áit ar bith tar éis é sin, mar sin tá níos mó spás le fágáil ar taobh agus cúil an pinniúr
Tá rialacha difriúil ag baint leis an pinniúr seo freisin.
Sean Pinniúir.
Bhí na mílte pinniúir in Éirinn thar na blianta. Tá an pictiúr is sine do Liathróid Láimhe mar a imrítear anois ó Éireann. Roimh tús an CLG ní raibh mórán rialacha faoi achar na bpinniúr, agus tá neart samplaí timpeall na tíre do ballaí, agus cúnna a raibh in úsáid mar pinniúir.
Tá obair á dhéanamh ag Áine Ryan lena suíomh http://irishhandballalley.blogspot.com/. Tá fios acu faoi thart ar 680 sean pinniúir sa tír, agus tá pictiúir acu do thart ar 250. Léiríonn sé seo láidreacht an spóirt sa tír fadó. Is píosa mór do cultúr na hÉireann é Liathróid Láimhe, agus tá tacaíocht faighte acu ó rialtas na hÉireann chun an obair seo a déanamh.
Bitheolaí. Is eolaí é/í bitheolaí, a dhéanann staidéar agus nó taighde ar bhun, fhorás, struchtúr, agus ar fheidhm bheatha ainmhíoch agus phlandúil.
Bríceadóir. Is ceardaí a oibríonn le brící agus bloic é bríceadóir.
Gealbhan. Is éan beag ceol atá dúchasach don Seandomhan é an gealbhan. Is baill d'fhine na Passeridae iad.
Tá cuid acu tugtha isteach don Domhan Úr is an Astraláise. Suas le 37 cineál ann. An clúmh donn/liath de ghnáth. Áitríonn sé talamh oscailte is foirgnimh.
Storc bán. Is éan feoiliteach é an storc bán ("Ciconia ciconia"). Is baill d'fhine na Ciconiidae iad.
The Irish Post. Nuachtán do phobal Éireannach na Breataine is ea The Irish Post. Bhunaigh Breandán Mac Lua (nach maireann) agus Tony Beatty, fear gnó ó Chontae Phort Láirge, é sa bhliain 1970. Tagann sé amach ar an gCéadaoin agus tá glaoch ar leith air in áiteanna a bhfuil mórán Éireannach ina gcónaí iontu, ar nós Birmingham, Mhanchain, Leeds agus Londan. 
Tá an nuachtán ar fáil ar líne, agus nuacht, tuairimíocht agus eile le léamh air. 
Naisc sheachtracha.
"The Irish Post" ar líne.
Henryk Górecki. Ba cumadóir é Henryk Mikołaj Górecki ("Fuaimniú Polannach: [ˈxɛnrɨk mʲiˈkɔwaj ɡuˈrɛtski]"). Rugadh é ar 6 Nollaig 1933 in Czernica na Siléise, sa Pholainn. Cumadóir sa cheol clasaiceach comhaimseartha is ea é. Rinne Górecki staideár ag Ard-Scoil Cheoil an Stáit in Katowice ó 1955 go dtí 1960. I measc a shaothar tá; "Siansa Uimh. 2" agus "Siansa Uimh.3", "Beatus Vir" 1981, an t-iomann "Miserere, Kleines Requiem für eine Polka" agus "Good Night" a chum sé le deireanas. Fuair sé bás ar 12 Samhain 2010. 
Seachas dhá achar ghearra a bheith ag staidéar i bPáras, agus seal caite ina chónaí i mBeirlín, tá an chuid is mó dá shaol caite ag Górecki i ndeisceart na Polainne. Don chuid is mó cumadóir reiligiúnach é fós.
Toirtís. Reiptíl agus ball d'ord na "Testudines" é an toirtís. Is cineál turtair í an toirtís (ceann fionnuisce nó talún).
Tréithe.
srl
Caomhantas.
I measc na toirtísí atá i mbaol ná an toirtís céachta, an toirtís is neamh‑ghnáthaí ar domhan agus níl ach cúpla céad díobh sa lá atá ann.
Béar gréine. Ainmhí uiliteach is ea an béar gréine. Mamach atá ann, agus is ball d'fhine na Ursidae é. Itheann an béar gréine duilleoga, feithidí, mil, laghairtí beaga agus a leithéid. Maireann sé in oirdheisceart na hÁise.
Fiaclóireacht. Is an cóir leighis na galair agus coinníollacha eile a chuireann i bhfeidhm na fiacla agus drandail, go háirithe an deisiú agus stoitheadh na fiacla agus an t-ionlocadh na cinn saorga í fiaclóireacht.
Cos. Is ball den chorp í an chos. Úsáidtear an focal "cas" i nGaeilge na hAlban. "Coes" a deirtear i mBreatnais.
Sanasaíocht.
Sean-Ghaeilge "coss", ón bhfocal Ind-Eorpaise *koksâ (ball den chorp)
Alpaire seangán. Is ainmhí é an t-alpaire seangán. Mamach atá ann. Faightear i Meiriceá Theas agus i Meiriceá Láir é
Piongain. Is grúpa éan uisceach gan eitilt iad na piongainí (ord: Sphenisciformes). Cónaíonn siad beagnach go heisiach sa Leathsféar Theas: níl ach speiceas amháin, an piongain Galápagos ("Spheniscus mendiculus"), le fáil ó thuaidh ón Meánchiorcal. Tá piongainí curtha in oiriúint go mór don saol san uisce, agus tá cluimhrí dorcha agus bána cuntrascáthacha acu agus lapaí chun snámha. Beathaíonn formhór na bpiongainí ar chrilleanna, éisc, scuideanna agus cineálacha eile beatha mara a ghabhann siad lena gcuid gob agus sloigeann siad ina iomláine iad agus iad ag snámh. Tá teanga spíonach agus gialla cumhachtacha acu chun greim a fháil ar chreacha sleamhna.
Caitheann siad a bheag nó a mhór dá saol ar thalamh agus an leath eile san fharraige. Is í an phiongain impireach ("Aptenodytes forsteri") an speiceas beo is mó: ar an meán, bíonn an t-éan fásta thart ar 1.1 m ar airde agus 35 kg mheáchain. Is í an phiongain bheag (Eudyptula minor) an speiceas is lú, a sheasann timpeall 30 -33 cm ar airde agus 1.2-1.3 kg mheáchain. Sa lá atá inniu ann, cónaíonn na piongainí níos mó go ginearálta i réigiúin níos fuaire, agus cónaíonn na piongainí níos lú i réigiúin le haeráidí measartha nó trópaiceacha. Bhí roinnt speiceas réamhstairiúil ollmhór: chomh hard nó trom le duine fásta. Bhí éagsúlacht mhór speiceas i réigiúin fho-Antartach, agus speiceas ollmhór amháin ar a laghad i réigiún timpeall 2,000 km ó dheas ón meánchiorcal 35 mhilliún bliain ó shin, le linn an tSealaid Eoicéinigh Dhéanaigh, nuair a bhí aeráid cinnte níos teo ná mar atá inniu ann.
Sanasaíocht.
Feictear an focal piongain den chéad uair sa litríocht ag deireadh an 16ú haois. Nuair a d'aimsigh taiscéalaithe Eorpacha an rud ar a dtugtar piongainí sa lá atá inniu ann sa Leathsféar Theas, thug siad faoi deara go raibh a gcuma cosúil leis an fhalcóg mhór ("Pinguinus impennis") ón leathsféar thuaidh, agus ainmníodh iad i ndiaidh an éin seo, cé nach bhfuil dlúthbhaint acu leis.
Oíche. Is é an t-am idir luí gréine agus éirí gréine í an oíche.
Pearl Harbor. Is cuan ar oileán Oʻahu é Pearl Harbor nó Wai-Momi (Gaeilge: "Uisce na bPéarlaí"), sna hOileáin Haváíocha, siar ó Honolulu. Is calafort domhain den chabhlach Meiriceánach cuid mhór den chuan agus de na tailte thart timpeall air. Is ceanncheathrú Loingeas SAM an Aigéin Chiúin é chomh maith. 
Stair.
Rinne Impireacht na Seapáine ionsaí ar an gcuan ar 7 Nollaig 1941. Ar 8 Nollaig, d'fhógair na Stáit Aontaithe cogadh ar an tSeapáin.
Séamas Ó Catháin. File agus scríobhaí Ciarraíoch ba ea Séamas Ó Catháin. Thugtaí "Séamas Neamhurchóideach" nó "Séamas an Fhíodóra" air. Rugadh timpeall na bliana 1779 é agus fuair bás ar an 6 Feabhra 1864 in aois cúig bliana is ochtó: mhair a chuimhne sa bhéaloideas agus bailíodh scéalta faoi san fhichiú céad. Bhí cónaí air i dTuairín Eochaidh (Túirín an Chuig), i. baile fearainn Chill Mhainchín i mBrosnach, paróiste atá suite i dtuaisceart an chontae. Meastar gur ó Chorcaigh a tháinig a mhuintir ar dtús agus gur chuireadar fúthu ar na Foidhrí sular aistríodar go Brosnach. Fíodóir agus feirmeoir a bhí ann. Ba é Séamas Ó Catháin a scríobh an lámhscríbhinn dheiridh a tháinig anuas chugainn óna cheantar dúchais.
Na Foidhrí. Sráidbhaile in iardheisceart na hÉireann is ea na Foidhrí. "Fieries" a thugtar ar an sráidbhaile i mBéarla. Tá se suite i ngar don bhFearann Fuar i gContae Chiarraí. Bhí cónaí ar 491 duine sna Foidhrí sa bhliain 2011. Níl ann ach baile beag ach tá borradh agus fás tagtha air le blianta beaga anuas.
Cluichí Oilimpeacha an Gheimhridh 2006. Bhí Cluichí Oilimpeacha an Gheimhridh 2006 ar siúl i dTorino na hIodáile idir an 10 agus an 26 Feabhra 2006.
Tuaisceart. Is ceann de cheithre phríomhaird an chompáis é an tuaisceart.
Deisceart. Is ceann de cheithre phríomhaird an chompáis é an deisceart.
Iarthar. Is ceann de cheithre phríomhaird an chompáis é an t-iarthar.
Oirthear. Is ceann de cheithre phríomhaird an chompáis é an t-oirthear.
Ailgéabar Boole. Is é ailgéabar Boole an cineál ailgéabair a úsáidtear le réasúnaíochta loighciúla a chur i bhfoirm mhatamaiticiúil, ainmnithe as George Boole. 
Sa 19ú céad, shaothraigh Boole an loighic shiombalach dhénártha ar tháinig ailgéabar Boole as, agus an mhodheolaíocht lasctha dhénártha a bhfuil ríomhairí digiteacha bunaithe uirthi.
Múinteoir. Is éard is múinteoir (ar a dtugtar múinteoir scoile freisin, nó, i roinnt comhthéacsanna, oideoir) ann ná duine a chuidíonn le mic léinn eolas nó inniúlacht a fháil.
Go neamhfhoirmiúil, féadfaidh duine ar bith ról an mhúinteora a ghlacadh (e.g. nuair a thaispeánann sé/sí do chomhghleacaí conas tasc faoi leith a dhéanamh). I roinnt tíortha, féadtar daoine óga in aois scoile a theagasc i suíomh neamhfhoirmiúil, mar shampla laistigh den teaghlach (scolaíocht bhaile), seachas i suíomh foirmiúil mar scoil nó coláiste. D’fhéadfadh go mbeadh méid suntasach teagaisc i gceist le roinnt gairmeacha eile (e.g. oibrí óige, sagart).
Feirmeoir. Is duine a oibríonn ar fheirm é Feirmeoir.
Búistéir. Is ceardaí a ghearraíonn agus a dhíolann feoil é búistéir.
Meddygon Myddfai. Dochtúirí ba ea Meddygon Myddfai, a raibh cónaí orthu i Myddfai na Breataine Bige. 
Sráidbhaile is ea Myddfai i Sir Gaerfyrddin (Carmarthenshire). Bhí siad ann ó thús an 13ú céad go 1739. 
Is é Rhiwallon Feddyg (fostaithe ag Rhys Gryg, tiarna Dynevor agus Ystrad Towy) an chéad ainm a bhfuil trácht air. Tháinig a mhic (Cadwgan, Gruffydd agus Einon) i gcomharbas air. Is iomaí leigheas luibe a bhíodh acu. 
Lean an traidisiún seo ar aghaidh ar feadh tuairim is 500 bliain. Nuair a cuireadh David Jones (1719)) agus John Jones (1739) in eaglais an pharóiste, tháinig deireadh leis an líne fhada.
John Harries. Ba dhraoi agus lia é John Harries. Rugadh sa bhliain 1785 é, i gCwrt-y-Cadno na Breataine Bige. Sráidbhaile beag i Sir Gaerfyrddin (Carmarthenshire) atá ann. Bhí clú agus cáil ar Harries ar fud na Breataine Bige. Bhí "leabhar draíochta" cáiliúil aige. Ba dhraoi é a mhac Henry Harries, a cailleadh sa bhliain 1849, chomh maith. Fuair John bás ar 11 Bealtaine 1839. Deirtear go raibh a fhios aige go bhfaigheadh sé bás an lá sin agus nár éirigh sé ar maidin toisc go raibh sé ag iarraidh é a sheachaint: dódh an teach áfach, agus cailleadh é.
Henry Harries. Ba dhraoi é Henry Harries. Rugadh i gCwrt-y-Cadno na Breataine Bige é, sráidbhaile beag i Sir Gaerfyrddin (Carmarthenshire). Bhí clú agus cáil ar a athair John Harries mar dhraoi agus lia. Deirtear go ndeachaigh Henry go Londain agus gur chaith sé tamall ann mar phrintíseach ag draoi darbh ainm Raphael. Ansin d'fhill sé ar an mBreatain Bheag agus d'oibrigh lena athair, a cailleadh sa bhliain 1839. Fuair Henry bás deich mbliana ina dhiaidh sin, sa bhliain 1849.
Fuadach na nGael. Is éard a bhí i gceist le Fuadach na nGael ("Gaeilge na hAlban: Fuadach nan Gaidheal") ná díbirt a cuireadh i bhfeidhm ar Ghaeil na hAlban san ochtú agus sa naoú haois déag. Chuir tiarnaí talún iachall ar na tionóntaí a gcuid feirmeacha a fhágáil. Ba é ba toradh do na díbirtí seo ná gluaiseacht mhór na nGael go cóstaí na hAlban, go Galltacht na hAlban agus go dtí na coilíneachtaí i Meiriceá Thuaidh.
Bhí baint ag an bhFuadach le meath na sochaí traidisiúnta in Albain. Go bunúsach bhí saol na nGael in Albain bunaithe ar chóras na gclann: is é sin chaithfeadh na scológa urraim a thabhairt don taoiseach, agus dá réir sin bhí de dhualgas ar an taoiseach seasamh do leas a mhuintire. De réir a chéile, thosaigh na taoisigh ag dearcadh orthu féin mar thiarnaí talún den ghnáthchineál, agus ansin tháinig an smaoineamh acu gurbh fhearr airgead a shaothrú ar chaoirigh ná ar obair a gcuid scológ. Mar sin, chinn siad ar an ruaig a chur ar na scológa le caoirigh a chur ina n-áit. 
Ba í an bhliain 1792 an bhliain ba mheasa, agus is gnách le Gaeil na hAlban "Bliadhna nan Caorach", is é sin, Bliain na gCaorach, a thabhairt ar an mbliain sin. Cuid de na scológa shocraigh siad síos ar chóstaí na hAlban, agus bhí siad lena gcuid a shaothrú ar "chroiteanna", is é sin, ar chaoráin shuaracha talún nár leor ar aon nós le bia ná beatha a choinneáil leis na Gaeil. Mar sin b'éigean dóibh dul le hiascaireacht go páirtaimseartha, slí bheatha nach raibh siad ina taithí go dtí sin. An chuid eile acu cuireadh ar bhord an bháid bháin iad a thug go hAlbain Nua iad - Pictou, Antigonish, agus Oileán Cheap Bhreatainn. Tá Gaeilge na hAlban á labhairt san oileán sin inniu féin.
Farraige. Is réimse ollmhór sáile í an fharraige, a chlúdaíonn an mhórchuid de dhromchla an Domhain.
Frog. Ainmhí is ea an frog. Amfaibiach atá ann, agus is ball d'ord na nAnúrach é.
Buaf. Is ainm coitianta é buaf ar fhroganna áirithe, go háirithe iad siúd san fhine "Bufoniadae", a bhfuil craiceann tirim leathrach agus cosa gearra acu, chomh maith le cnapáin mhóra a chlúdaíonn a bhfaireoga parotóideacha.
Ní dhéantar idirdhealú idir froganna agus buafa sa tacsanomaíocht eolaíoch, ach déantar i gcultúr na ndaoine go minic (“tacsanomaíocht an phobail”); creidtear go bhfuil craiceann níos tirime níos gairbhe ag buafa, agus gur mó seans go bhfaightear iad ar an talamh seachas san uisce.
Sa tacsanomaíocht eolaíoch, cuimsíonn na buafa an fhine "Bufonidae" (na “fíorbhuafa”) chomh maith le speicis éagsúla i roinnt finte eile:
Peigín Leitir Móir. Is amhrán traidisiúnta cáiliúil Éireannach é Peigín Leitir Móir. 
Stair.
Ba iad Máirtín Ó Clochartaigh agus Pádraic Ó Maille ó Leitir Caladh (baile fearainn i dtuaisceart Leitir Móir, i Conamara i gContae na Gaillimhe, a scríobh an bunleagan i nGaeilge i dtús an 20ú haois.&lt;ref name="boy"&gt;
Séamas Mac Annaidh. Is scríbhneoir é Séamas Mac Annaidh a rugadh i mBaile Átha Cliath sa bhliain 1961.
Saol.
Ba é Mac Annaidh an duine ba shine de cheathrar clainne. Ba í an Dochtúir Ita Briscoe a mháthair. Bainisteoir bainc ó Thír Eoghain a bhí ina athair. Is iomaí áit a ndearna sé cónaí ann: Muineachán 1961-1964; Dún Dealgan 1964-1966; Inis Ceithleann 1966-1993 agus Doire ón mbliain 1993 i leith. 
Tá sé pósta ar Joy Beatty, a rugadh i Latharna, agus tá iníon acu, Raphaelle, a rugadh sa bhliain 2001. Ghnóthaigh Mac Annaidh bunchéim sa Ghaeilge agus sa Bhéarla in Ollscoil Uladh i gCúil Raithin sa bhliain 1982. Ón mbliain 1984 go 1988 bhí sé ag obair mar chúntóir leabharlainne in Inis Ceithleann: ina dhiaidh sin ghlac sé post mar scríbhneoir cónaithe in Ollscoil Uladh agus ansin in Ollscoil na Banríona. 
Saothar.
Ceirníní agus scannán.
Chuir sé ceirníní amach leis an mbanna Lonta Fhear Manach (ainm a thagann ó theideal a chéad úrscéal) agus rinne sé scannán dar teideal "Misteach Bhaile Átha Cliath" (1995) do RTÉ agus do BBC Uladh.
Leabhair Ghaeilge.
Thug Mac Annaidh tamall ina eagarthóir liteartha ar an nuachtán Lá anuas go dtí an bhliain 2003. Is éard is mó a tharraing clú air tríológ úrscéalta osréalacha: "Cuaifeach mo Lon Dubh Buí", "Mo Dhá Mhicí" agus "Rubble na Mickies" (BÁC: Coiscéim, 1983, 1986 agus 1990 faoi seach). Saothair chomhaimseartha iad a bhfuil greann iontu agus léargas corr ar shaol a linne. 
Sa chuid lárnach den scéal "Cuaifeach mo lon dubh buí", is féidir a áiteamh gur "bildungsroman" é, nó léiriú ar aigne ann féin - ar nós Tristam Shandy le Laurence Sterne.
Chuir sé cnuasach gearrscéalta, "Féirín, Scéalta agus Eile" (BAC: Coiscéim, 1992), agus "An Deireadh", úrscéal i bhfoirm dialainne (BÁC: Coiscéim, 1996), amach fosta. 
D’fhoilsigh Coiscéim "Mr. Lisa agus Scéalta Eile" sa bhliain 2005 agus "Diosco Dé" (úrscéal) sa bhliain 2006. Ceapadh Mac Annaidh ina scríbhneoir cónaitheach Gaeilge in Ollscoil na Gaillimhe mí Eanáir 2007.
Saothar eile.
Tá saothair Bhéarla foilsithe ag Mac Annaidh fosta, ar nós "Irish History Micropedia" (Parragon); "Fermanagh Books, Writers and Newspapers of the Nineteenth Century" (Marmara Denizi 1999) "Leabhar taistil: Les Noisettes de Lannion" (Institute Culturel de Bretagne (1997). (Fulub Jakez a d'aistrigh, agus tá sé ar fáil i bhFraincis amháin.)
Naisc.
Diosco Dé; léirmheas
Cuaifeach mo Londubh Buí. Is úrscéal le Séamas Mac Annaidh é Cuaifeach mo Londubh Buí. An chéad leabhar de thríológ atá ann (is iad "Mo dhá Mhicí" agus "Rubble na Mickies" na leabhair eile.) agus tugadh ardmholadh dó nuair a foilsíodh é: thuill sé clú agus cáil do Mhac Annaidh. Níor léir don léitheoir an raibh tríológ beartaithe i ndáiríre nó an amhlaidh go raibh Mac Annadih ag magadh faoina chuid léitheoirí mar bhí féith an ghrinn (agus an fhéin-chomhfheasa) le brath go láidir san úrscéal, dar le roinnt léirmheastóirí. 
An scéal.
Tá stíl dá chuid féin aige ag an údar agus atmaisféar osréalaíoch dá réir. Tá na príomhcharachtair sna déaga nó sna fichidí luatha agus léiríonn an t-údar tuiscint orthu agus macántacht. Is í féiniúlacht an duine aonair an príomhthéama sa leabhar. Díol suntais do go leor daoine lán daoine ba ea an méid Béarla atá curtha isteach ach an údar, ach úsáidtear an dá theanga chun fíricí áirithe sochtheangeolaíocha a chur abhaile ar na léitheoirí, rud a bhaineann go dlúth le téamaí an úrscéil. Sa gcuid lárnach den leabhar is féidir a áiteamh gur "bildungsroman" é (agus an dá leabhar eile sa tríológ), nó léiriú ar aigne ann féin - ar nós an leabhair Bhéarla "Tristam Shandy" le Laurence Sterne. 
Léirmheastóireacht.
Tá go leor léirmheastóireachta déanta ar "Cuaifeach mo londubh buí". Sampla is ea "Séamas Mac Annaidh agus macallaí sa scáthán" (BÁC: Cois Life, 2001) le Maolmhaodhog Ó Ruairc.
Beidh Aonach Amárach. Is amhrán traidisiúnta Éireannach é Beidh Aonach Amárach. Ní léir cé a chum an t-amhrán Gaeilge seo.
Scéal an Amhráin.
Scéal faoi chailín óg nach bhfuil ach 10 mbliana d'aois aici ach atá ag fiafraí dá máthair dul chun an aonaigh atá ar siúl i gContae an Chláir. Deir máthair an chailín nach féidir léi dul ann mar gheall ar chomh hóg is atá sí, ach go mbeidh sí ábalta dul ann nuair a bheidh sí trí bliana déag d'aois. Ansin, deir an cailín go bhfuil sí i ngrá leis an ngréasaí bróg is go mb'fhearr léi é ná oifigeach airm. Téann a máthair ar aghaidh is ní ligfeadh an cailín dul chun an aonaigh. 
An t-amhrán.
[1]
Beidh aonach amárach i gContae an Chláir
Beidh aonach amárach i gContae an Chláir
Beidh aonach amárach i gContae an Chláir
Cé mhaith dom é, ní bheidh mé ann?
[Curfá]
A mháithrín, an ligfidh tú chun aonaigh mé?
A mháithrín, an ligfidh tú chun aonaigh mé?
A mháithrín, an ligfidh tú chun aonaigh mé?
A mhuirnín ó ná héiligh é.
[2]
Níl tú a deich nó a haon déag fós
Níl tú a deich nó a haon déag fós
Níl tú a deich nó a haon déag fós
Nuair a bheidh tú trí déag beidh tú mór.
Curfá
[3]
B'fhearr liom féin mo ghréasaí bróg
B'fhearr liom féin mo ghréasaí bróg
B'fhearr liom féin mo ghréasaí bróg
Ná oifigeach airm faoi lásaí óir.
Curfá